Bernard Rimland

Bernard Rimland (15. marraskuuta 1928 – 21. marraskuuta 2006) oli yhdysvaltalainen psykologian tohtori,  Amerikan autismiseuran (ASA) perustaja ja Autism Research Institute -järjestön toiminnanjohtaja. Rimlandista tuli maailmankuulu, kun hän kehitti teorian autismin biologisesta pohjasta. Rimland tunnetaan myös elinikäisestä omistautumisesta ravinnon ja autismin välisen yhteyden selvittämiseen. 

Rimland valmistui tohtoriksi Pennsylvanian osavaltionyliopistosta vuonna 1954 väitöskirjalla, jonka aiheena oli ihmisten psykologinen testaaminenBernard Rimland, 78, Scientist Who Revised View of Autism, Dies. BENEDICT CAREY. The New York Times 28.11.2006.
http://www.nytimes.com/2006/11/28/obituaries/28rimland.html?_r=0. Rimlandille syntyi muutaman vuoden kuluttua autistinen poika, Mark, josta tuli aikuisena kuvataiteilijahttp://www.sandiegojewishworld.com/louis_rose_historical/honorees/2005-10-05-rimland_mark.htmKensington Gallery. http://www.autismwebsite.com/edgewaregallery/exhibitions.html. 

Pojan autismi sai Rimlandin käymään läpi kaikki siihen mennessä julkaistut autismista kirjoitetut tieteelliset julkaisut sekä kehittämään teorian autismin biologisesta pohjasta. Rimland julkaisi vuonna 1964 kirjan Infantile Autism: The Syndrome and Its Implication for a Neural Theory of Behavior, jossa hän päätyi hylkäämään psykoanalyyttiseen ajatteluun perustuvat teoriat  autismin synnystäBernard Rimland (1968), On the objective diagnosis of infantile autism. Acta paedopsychiatrica, 35, sivu 146.. Rimland oli vakuuttunut siitä, että autismi johtuu synnynnäisestä neurobiologisesta poikkeavuudesta. 

Kirjan saama suosio johti siihen, että Rimland perusti vuonna 1965 Amerikan autismiseuran (Autism Society of America) ja vuonna 1967 Autism Research Institute -järjestön, joka kerää ja jakaa varoja autismitutkimukseen sekä harjoittaa autismiin liittyvää tiedotustoimintaaautism research institutin verkkosivusto. Home » About ARI » About our Work. 
http://www.autism.com/index.php/about-ari . Rimland työskenteli Kalifornian San Diegossa päämajaa pitävän järjestön toiminnanjohtajana kuolemaansa astiMeet Our Executive Director. http://www.autism.com/index.php/all_steve_edelson_bio . Rimland kuoli 78-vuotiaana eturauhassyöpään liittyviin komplikaatioihinhttp://www.nytimes.com/2006/11/28/obituaries/28rimland.html?_r=0.

 Lähteet 

Luokka:Yhdysvaltalaiset psykologit
Luokka:Autismi
Luokka:Vuonna 1928 syntyneet
Luokka:Vuonna 2006 kuolleet